ועדת הכלכלה, כנסת 15, פרוטוקול מספר 451, 2002-05-07 11:30

חברי הוועדה: מוזמנים: יוסי לביא מנהל מחלקת הסעים ומוניות, משרד התחבורה שרית זוכוביצקי,עו"ד לשכה משפטית, משרד התחבורה חזי יהלומי מנהל אגף קציני בטיחות, משרד התחבורה יעקב משיח ממונה ביקורת ארצי, משרד התיירות יעקב רוזנטל יו"ר אגוד קציני הבטיחות והתעבורה עמיקם שרון מ"מ יו"ר אגוד קציני הבטיחות והתעבורה מנחם יהב,עו"ד יועץ משפטי, אגוד קציני הבטיחות והתעבורה מיכה גולד חבר הנהלת אגוד קציני הבטיחות והתעבורה זאב בק מנהל חב' שבטי-ישראל, אגודתמורי הדרך רפי גלס יו"ר אגודת מורי הדרך אמנון בוג'ין נציג חבר הנהלת רכב אשכול יחיעם ודעי אשכולות טורס ירושלים דוד לוי נציגי מוניות אשכול

מנהלת הוועדה: קציני בטיחות למכוניות סיור ותיור – "אשכול"

אברהם פורז: רבותי, יזמתי את הדיון בעקבות פנייה שהגיעה אלי מחברות של רכב "אשכול" על הקביעה של משרד התחבורה להעסיק קציני בטיחות.

זאב בק: בעקבות ישיבה שהתקיימה בחודש אפריל במשרד התחבורה, הגעתי למסקנה שיש פגם חמור ובסיסי בתקנות התעבורה.

זאב בק: מתקן התקנות ראה לנגד עיניו מצב שבו אם יימצאו חברות שבהן התפקיד הזה יהיה מיותר, הרשות תהיה רשאית לפטור את החברות מהעסקת קצין בטיחות בתעבורה.

זאב בק: הגוף האחראי במשרד התחבורה על קביעת מי צריך או מי לא צריך להעסיק קצין בטיחות בתעבורה, הוא גוף שבראשו עומד מנהל גף קציני בטיחות בתעבורה שהוא בעצמו חבר האיגוד הארצי לקציני בטיחות בתעבורה.

זאב בק: זה דבר שמעמיד בסכנה סידרי שילטון תקינים.

זאב בק: המשמעות של הענקת פטור כזה היא, שקצין בטיחות בתעבורה, חבר האיגוד לקציני בטיחות יצטרך לקבל החלטה לפיה תישללנה משרות פוטנציאליות מחבריו לאיגוד.

זאב בק: מבחינת מינהל תקין זה לא מצב שייתכן.

זאב בק: מה שאני מציע זה להחזיר את התקנות לבחינה מחודשת.

זאב בק: אם הרשות תקבע מי יהיה פטור ומי לא יהיה פטור על פי אותו 587(ד), זה לא יהיה אותו קצין בטיחות בתעבורה, חבר האיגוד הארצי.

זאב בק: אפשר שקצין הבטיחות בתעבורה יעמוד בראש הגף, אבל ועדה מקצועית חיצונית תהיה זאת שתקבע בסופו של דבר מי יהיה פטור או לא פטור.

זאב בק: אפשר לתקן את התקנות כך שיהיו מפורטות יותר, ברורות יותר, תשארנה פחות שיקול דעת לרשות, ואז איגוד קציני הבטיחות בתעבורה לא יצטרך ללכת לפרשנות לבג"ץ כפי שהוא הלך בשנת 2001 ובסופו של דבר היא לא ניתנה.

זאב בק: מבחינה בטיחותית אופי פעילותם של מורי הדרך איננו מחייב כלל קצין בטיחות בתעבורה.

זאב בק: הנושא הזה יכול להיבדק על ידי כל ועדה מקצועית.

זאב בק: מורי הדרך מובטלים מזה שנה וחצי.

זאב בק: חלקם גם לא נמצאים בארץ.

זאב בק: לפני שבועיים, ב-23 באפריל, מורה דרך התאבד כיוון שלא היה יכול לשאת את חרפת המחסור.

זאב בק: זה בוודאי לא הזמן להטיל מקבל משרה של 11, 12 אלף שקל בחודש על חברות שאין להן ממה לשים אשל במקרר.

אברהם פורז: בוא לא נגזים שאין להן ממה לשים אשל במקרר.

זאב בק: אני, אחרי שנה וחצי של אבטלה התחלתי לעבוד אתמול בתור נהג סמיטריילר עם גזר לנמל אשדוד.

אברהם פורז: למזלך אתה יודע לנהוג על סמיטריילר.

אברהם פורז: יש כאלה שלא.

זאב בק: ולכן הם יושבים בבית.

זאב בק: חבר הכנסת נחום לנגנטל, מי שהיה בעבר מנכ"ל המשרד, העלה פגם חמור אחר בתקנות, והוא שקצין הבטיחות בתעבורה מקבל את שכרו מהגוף שהוא מפקח עליו.

זאב בק: גם כאן יש ניגוד עניינים חמור.

זאב בק: אני מודה לוועדה על כך שהיא כונסה.

יחיעם ודעי: חברות התיירות מאוגדות ברובן כחברות קואופרטיביות.

אברהם פורז: בידי מי הבעלות על המכוניות?

יחיעם ודעי: בידי מורי הדרך.

יחיעם ודעי: רק מורה הדרך עצמו רשאי לנהוג ברכב הזה.

יחיעם ודעי: אסור על פי החוק להעביר את הרכב ממורה דרך אחד למורה דרך אחר, אלא בתנאים מאוד מסויימים.

אברהם פורז: ולמה בן משפחה לא יכול לנהוג?

יחיעם ודעי: כי התקנות אומרות שחייב לנהוג את הרכב מי שהוא בעל רשיון מורה דרך מוסמך, כאשר הרשות לקנות את הרכב ניתנת על ידי משרד התחבורה למורה דרך ספציפי.

אברהם פורז: יש איזו שהיא הנחה במיסוי ברכישת כלי הרכב?

יחיעם ודעי: יש הנחה במיסוי.

יחיעם ודעי: כדי לעודד את כל הנושא של הענף יש הנחה במיסוי.

אברהם פורז: מה תפקיד המשרד?

יחיעם ודעי: סדרן עבודה.

יחיעם ודעי: כל הוצאות הרכב – תיקונים, אחזקה, טיפולים – נתונים בידיו של מורה הדרך.

יחיעם ודעי: למשרד אין נגיעה בדבר הזה.

אברהם פורז: בהתחשב בזה שיש הנחה במס, יש איזה תהליך שבו כדאי כל כמה שנים לחדש?

יחיעם ודעי: בוודאי.

יחיעם ודעי: רוב מורי הדרך מבחינה כלכלית וגם מבחינת מהות העסק חייבים להחליף את האוטו בתום השנה השלישית.

אברהם פורז: זאת אומרת, ההנחה במס היא כזאת שבתום השנה השלישית שווה למכור ולקבל חדש.

יחיעם ודעי: ודאי.

אברהם פורז: ואז הוא הופך להיות רכב פרטי?

יחיעם ודעי: או שמוכרים את זה למוניות, או שמוכרים את זה לאנשים פרטיים.

אברהם פורז: זה רכבי דיזל?

יחיעם ודעי: רובם.

אברהם פורז: אם אני אומר שגילם של כלי הרכב האלה אינו עולה על 3 שנים, אני אצדק?

יחיעם ודעי: 3 שנים אולי לא, אבל 4 שנים אני חושב שכן.

יחיעם ודעי: מדובר ברכבים חדשים, באיכויות גבוהות מאוד.

יחיעם ודעי: צריך לזכור שהרכבים האלה נוסעים מעט מאוד קילומטרים.

אברהם פורז: מה ביקש מכם משרד התחבורה?

יחיעם ודעי: שהחברות תחזקנה קצין בטיחות שיבדוק את הרכבים בצורה שוטפת.

יחיעם ודעי: רוב התפקידים שהוא צריך לעשות לא נוגעים לנו.

יחיעם ודעי: אנחנו לא צריכים מישהו שידאג איך להעמיס את המשא על המכוניות, ואנחנו גם לא צריכים מישהו שידאג שהסמל האחורי שלנו תקין.

אברהם פורז: האם החוק לקציני בטיחות מחייב גם תחנת מוניות?

חזי יהלומי: כן.

אברהם פורז: והן מעסיקות?

חזי יהלומי: חלקן מעסיקות.

חזי יהלומי: עם חלקן אנחנו בדיונים משפטיים.

אברהם פורז: על מה יפקח קצין בטיחות בתחנת מוניות?

חזי יהלומי: על כל מה שהוא מפקח בחברות אחרות.

אברהם פורז: מה פירוש?

חזי יהלומי: על מצב בריאותו של הנהג, על עבירות התנועה של הנהג, על צורת נהיגתו, על דוחות המשטרה שהוא קיבל.

אברהם פורז: איך הוא יודע על צורת נהיגתו של הנהג?

אברהם פורז: אתה רוצה להגיד לי שחברת מוניות יודעת שהנהג עשה עבירה?

חזי יהלומי: יש עבירות שקצין הבטיחות יודע.

אברהם פורז: איך הוא יודע?

חזי יהלומי: כי מתלוננים על הנהג.

אברהם פורז: עבירות תנועה מגיעות אליך הביתה.

חזי יהלומי: תאונה היא עבירה.

אברהם פורז: אנחנו צריכים לראות אם אין הגזמה בשימוש בדבר הזה.

אברהם פורז: אני יכול להבין שצריך קצין בטיחות בקואופרטיב גדול לתחבורה או בגוף גדול שיש לו משאיות.

אברהם פורז: השאלה היא אם לא הגזמנו ואנחנו שמים משרה שעולה כסף על דבר מיותר.

אברהם פורז: אני מתקשה להבין מה התפקיד של קצין בטיחות בגוף שנותן עבודה לרכבי תיירים.

יחיעם ודעי: הדבר נולד מזה שהיו מספר רכבים בחברה כלשהי שלאף אחד לא היה פיקוח עליהם.

אברהם פורז: רוב התאונות בכלי רכב פרטיים לא נגרמות בגלל כשל במנגנונים.

אברהם פורז: קצין הבטיחות לא יכול לבדוק את הבלמים.

אברהם פורז: כדי לבדוק את הבלמים הוא צריך להביא את המכונית למקום שיבדוק אותם.

מנחם יהב: יש פתחים שהוא יכול להסתכל דרכם.

אברהם פורז: זה בלתי אפשרי אם זה דיסק.

אברהם פורז: תסביר לי למה בתחנת מוניות או במקום כזה יש צורך בקצין בטיחות.

מנחם יהב: במדינת ישראל יש מכה גדולה של תאונות דרכים.

מנחם יהב: לאחרונה מבקר המדינה הוציא דוח רחב בנושא הזה.

מנחם יהב: משרד התחבורה הגיע למסקנה שלא מספיק שרכב ייבדק פעם אחת בשנה, אלא צריך שיהיה גורם מסויים שנמצא בתוך החברה שמפעילה את כלי הרכב שיבדוק תקלות ברכב, שיבדוק נהגים, שיבדוק שעות נהיגה של נהגים.

אברהם פורז: זה ברכב כבד.

מנחם יהב: זה גם במונית.

מנחם יהב: גם נהג שנוסע הרבה מאוד שעות במונית יכול לגרום לתאונה בגלל שהוא עייף.

מנחם יהב: יש מגוון שלם של כלי רכב.

אברהם פורז: הבעיה הזאת מתעוררת ברכב "אשכול"?

מנחם יהב: כן.

מנחם יהב: הדיון במגזר ספציפי הוא לא דיון נכון, כי מחר תבוא חברה אחרת ותגיד "הנהגים שלי לא עשו תאונות.

מנחם יהב: .

אברהם פורז: זה לא הטיעון.

אברהם פורז: הטיעון הוא על משהו אופייני שמצדיק או לא מצדיק.

אברהם פורז: אני לא טוען שאפשר לבדוק כל חברה לחוד, אבל אני שואל אם באופן כללי זה סביר שברכב "אשכול" יהיה קצין בטיחות.

אברהם פורז: אם אחד עובד על דעת עצמו, אז עליו אין.

מנחם יהב: הוא לא יכול לעבוד על דעת עצמו.

יחיעם ודעי: החוק מחייב אותנו להיות מאוגדים בתוך מסגרת של חברה.

מנחם יהב: החוק לא מאפשר לאדם לעבוד באופן פרטי.

מנחם יהב: יש לו הסדר עם מנהל משרד ההסעות.

מנחם יהב: המשרד נושא באחריות.

מנחם יהב: אם נעשו עבירות, אז מנהל המשרד יכול לשאת באחריות פלילית.

אברהם פורז: האם יש הצדקה שזה יהיה ברכב "אשכול"?

אברהם פורז: ברור הרי שהוא לא יכול לנהוג כל הזמן, כי גם התיירים לא מוכנים לנסוע 18 שעות ביום.

מנחם יהב: הוא יכול להחליף קבוצה.

אברהם פורז: האם זה מוצדק במצב של השוק להכריח משרד כזה לקחת קצין בטיחות שממילא אין לו מה לעשות?

מנחם יהב: זה לא מדוייק שאין לו מה לעשות.

יחיעם ודעי: הרכבים האלה עובדים בממוצע 8,10 ימים בשנה.

יחיעם ודעי: כל המשרדים נאלצו לפטר את כל העובדים.

מנחם יהב: אז למה הרכב ממשיך להיות מופעל?

יחיעם ודעי: הרכב ממשיך להיות מופעל כיוון שאנחנו מנסים לשמור על המערכת.

מנחם יהב: יש הרבה תקלות ברכבים האלה.

מנחם יהב: אנחנו הגשנו לבג"ץ תצהיר של קצין בטיחות שעבד בחברות "אשכול" ופוטר.

מנחם יהב: הוא הצהיר שהוא מצא 40,50 תקלות בטיחותיות בכלי רכב שהם לכאורה חדשים.

מנחם יהב: יש מחקר אובייקטיבי שמשרד התחבורה הזמין.

מנחם יהב: המחקר הראה שקצין הבטיחות תורם בצורה מאוד משמעותית לבטיחות ולחיסכון בהוצאות.

מנחם יהב: החברות טוענות שזה נורא קשה לשאת מבחינה כלכלית.

מנחם יהב: כל העלות החודשית לרכב לגבי קצין בטיחות היא בסביבות 100,150 שקל.

מנחם יהב: זה מה ששובר את גב הגמל?

אברהם פורז: 150 שקל לשנה?

מנחם יהב: לחודש.

אברהם פורז: זה הרבה כסף.

יוסי לביא: כיום רשומים אצלנו כ-380 רכבי "אשכול" שמאוגדים ב-27 חברות.

יוסי לביא: במשך השנים משרד התחבורה לא מצא לנכון לכפות את קצין הבטיחות על העיסוק הזה בגלל שמבחינה מקצועית מדובר על אחד הגופים הבטיחותיים ביותר שנוסע על הכביש.

יוסי לביא: בשנה שעברה המפקח על התעבורה פטר את חברות "אשכול" מלהעסיק קצין בטיחות למשך שנה.

יוסי לביא: איגוד קציני הבטיחות פנו לבג"ץ נגד משרד התחבורה שנתן את הפטור הזה.

יוסי לביא: בתגובה שלנו לבג"ץ אמרנו שמאחר ותקנות התעבורה מחייבות העסקת קצין בטיחות, חברות "אשכול" יעסיקו שני קציני בטיחות שיתנו שירותי בטיחות ל-380 כלי רכב.

אברהם פורז: אבל אם לא צריך, אז למה צריך שניים?

אברהם פורז: זה בגלל העתירה?

יוסי לביא: בגלל העתירה.

אברהם פורז: זאת פשרה שהגעתם אליה בבג"ץ?

יוסי לביא: זאת הפשרה שהגענו אליה במשרד.

אברהם פורז: יכול להיות שהתקנה היא לא תקנה טובה.

יוסי לביא: יתכן מאוד.

אברהם פורז: אנחנו נדון מחדש בתקנה.

אברהם פורז: בעיני, כשאיגוד מקצועי פונה לבית המשפט ומבקש לסדר עבודה לחבריו, זה דבר פסול.

אברהם פורז: אני חושב שאיגוד קציני הבטיחות לא ממונה על בטיחות.

מנחם יהב: אז מי ממונה?

אברהם פורז: משרד התחבורה.

יוסי לביא: עמדת המשרד היא לכבד את הפשרה שהגענו אליה.

אברהם פורז: חברות "אשכול" היו צד לעתירה?

מנחם יהב: הן היו צד לעתירה.

זאב בק: לא היינו צד לעתירה.

זאב בק: אנחנו צירפנו את עצמנו כמשיבים.

אברהם פורז: והסכמתם לפשרה שתוך שנה תמנו קצין בטיחות.

אמנון בוג'ין: זאת היתה הצעה של בית המשפט.

אמנון בוג'ין: הוא לא כפה אותה.

זאב בק: הבג"ץ שאל כפשרה אם יתכן שקצין בטיחות אחד יפקח על יותר מחברה אחת.

זאב בק: על פי הצעתה של היועצת המשפטית ששכרנו קיבלנו את הפשרה.

זאב בק: עשיתי את החישוב של כמה זמן לוקח לקצין בטיחות בתעבורה לבדוק מכונית.

זאב בק: הגענו למסקנה שרבע משרה יכולה לכסות את כל השוק, אם בכלל יש צורך.

זאב בק: באותו רגע העותרים ביקשו למשוך את העתירה.

יוסי לביא: ב-6 החודשים האחרונים הוחזרו אלי כמה רשיונות של רכב "אשכול".

יוסי לביא: הם מכרו את הרכבים מחוסר עבודה.

יוסי לביא: כשאני מבקר במשרדים אצלם אני לא מוצא אף אחד.

יוסי לביא: אני נפגש עם מורי דרך שחלקם עובדים בהסעות או מחלקים עיתונים על-מנת שיוכלו להביא לחם הביתה.

יוסי לביא: אין היום עבודה.

אברהם פורז: אז מי מכריח אותם למנות קצין בטיחות?

חזי יהלומי: אני.

חזי יהלומי: חברי לא מייצג את העמדה של משרד התחבורה.

חזי יהלומי: מה שחברי אמר בהתחלה שאני שייך לאיגוד קציני הבטיחות הוא לא נכון.

חזי יהלומי: אני לא נמצא באיגוד.

חזי יהלומי: מי שאחראי על התקנה הזאת הוא אשל יצחק, שהוא מנכ"ל הרשות לבטיחות בדרכים.

אברהם פורז: האם, לדעתך, יש הצדקה שנכפה על רכב "אשכול", שלא נוסע בגלל שאין תיירים" גם הוצאות של קצין בטיחות?

חזי יהלומי: יש הצדקה.

חזי יהלומי: אני רואה בכביש הרבה רכבי "אשכול".

חזי יהלומי: ב-7 באפריל ישבנו איתם והגענו לסיכום.

חזי יהלומי: הם לא חזרו אלינו.

חזי יהלומי: ביטלנו את הבג"ץ של איגוד קציני בטיחות על-מנת ללכת לקראתם.

חזי יהלומי: אנחנו מוכנים לקבוע מפתח אחר בניגוד לנוהלים שקיימים היום.

אברהם פורז: מה המפתח?

חזי יהלומי: אם עד היום קבענו ש-60 כלי רכב זה משרה מלאה של קצין בטיחות, היום אנחנו יכולים לקבוע ש-150 כלי רכב זה משרה מלאה.

חזי יהלומי: אני וחברי במשרד התחבורה לא רואים עין בעין את נושא הבטיחות.

אברהם פורז: הגברת זוכוביצקי, מה היה בבג"ץ הזה?

שרית זוכוביצקי: היה בג"ץ נגד שר התחבורה לאור השימוש שלו בסעיף 587(ד) שאיפשר לו לפטור את רכבי "אשכול" מקצין בטיחות.

אברהם פורז: מי זאת הסמכות המוסמכת שפטרה?

שרית זוכוביצקי: בזמנו זה היה אלכס לנגר שהיה ממלא מקום הרשות.

שרית זוכוביצקי: הרשות היא רשות שהוסמכה לכך ברשומות.

שרית זוכוביצקי: הוא קיבל הסמכה ברשומות, לכן הוא היה יכול לקבל את האחריות.

שרית זוכוביצקי: הוא פטר למשך שנה את רכבי "אשכול" בעקבות נתונים שהגיעו אליו.

אברהם פורז: האם לפי החוק הרשות המוסמכת רשאית לפטור מחובת קצין בטיחות באותם מקרים שהיא מוצאת שאין צורך?

שרית זוכוביצקי: כן.

שרית זוכוביצקי: היום יש חובה בחוק להעסיק קצין בטיחות גם ברכבי "אשכול".

אברהם פורז: מה אומר סעיף הפטור?

שרית זוכוביצקי: סעיף הפטור אומר כך: "הרשות רשאית לפטור מהוראות חלק זה - כולן או מקצתן - באופן כללי או למקרה מסויים.

שרית זוכוביצקי: " אם אנחנו מחליטים שאין מקום להעסיק באופן כללי קצין בטיחות ברכב "אשכול", אז צריכים לתקן את התקנות.

אברהם פורז: איפה כתוב שרכבי "אשכול" כלולים בתוך חובת קצין בטיחות?

שרית זוכוביצקי: 579 אומר שכל תאגיד שיש לו כלי רכב.

שרית זוכוביצקי: .

אברהם פורז: מה הכוונה שיש לו?

שרית זוכוביצקי: "מיזם, עסק, תאגיד או מוסד שרשומים על שמו או שהוא מפעיל או מנהל כלי רכב מסוג כמפורט".

שרית זוכוביצקי: בין היתר כתוב "משרד הסעות כמשמעותו בצו הפיקוח.

שרית זוכוביצקי: " על פי צו הפיקוח רכב "אשכול" מעוגן במשרד הסעות.

אברהם פורז: זאת תקנה?

שרית זוכוביצקי: זאת תקנת תעבורה.

שרית זוכוביצקי: אנחנו עשינו שימוש בסעיף הפטור באופן זמני.

אברהם פורז: האם התקנה הזאת היתה באישור ועדת הכלכלה של הכנסת?

שרית זוכוביצקי: כן.

שרית זוכוביצקי: אם רוצים לתקן באופן כזה שיפטור את רכבי "אשכול" מקצין בטיחות לתמיד, צריך לעשות את זה בתקנות, לא להשתמש בסעיף הפטור.

שרית זוכוביצקי: אם מגיעים למסקנה שבתקופה הזאת, לנוכח ירידה בתיירות הנכנסת, לנוכח העובדה שכלי הרכב עובדים פחות צריך לפטור את רכבי "אשכול", אפשר להשתמש בסעיף הפטור.

שרית זוכוביצקי: אגב, הפטור כבר לא בתוקף.

אברהם פורז: האם בסיטואציה כזאת שגורם אחד בתוך המשרד חושב שצריך לפטור את רכבי "אשכול" וגורם אחר בתוך המשרד חושב שלא צריך לפטור, לא ראוי שהשר יקבע עמדה?

שרית זוכוביצקי: כשנכנסתי לפה וראיתי שזה העניין לא הבנתי למה לא הלכו למנכ"ל.

יעקב משיח: בעקבות פנייתנו משרד התחבורה אישר את הפטור לשנה לרכבי "אשכול".

יעקב משיח: עמדת משרד התיירות היא, שבמצב הנוכחי כדאי לשמר את התשתיות הקיימות בתיירות, כולל תשתית רכבי "אשכול" ומורי הדרך העוסקים בכך, כדי שבבוא יום יהיה מי שישרת את התייר.

יעקב משיח: המצב של חובת תשלום לקציני בטיחות יביא לכך שעוד ועוד מורי דרך ימכרו את רכבם.

יעקב משיח: אנחנו מבקשים ממשרד התחבורה ומהוועדה להאריך את הפטור כמה שיותר.

יעקב משיח: אמרו שכל רכבי "אשכול" שייכים למורי דרך.

יעקב משיח: זה לא לגמרי מדוייק.

יעקב משיח: יש חלק קטן של רכבי "אשכול" ששייכים לחברות ומופעלים על ידי חברות, לא על ידי נהגים באופן אינדיבידואלי.

מנחם יהב: יש לי פה את המכתב שבעקבותיו ביטלנו את הבג"ץ.

מנחם יהב: אנחנו טענו בעתירה שמי שנתן את הפטור לא היה מוסמך לתת את הפטור.

מנחם יהב: לדעתנו אי אפשר לתת פטור משיקולים כלכליים.

מנחם יהב: התקנה הזאת עוסקת בנושא בטיחות.

מנחם יהב: אף אחד לא יודע מה בג"ץ היה מחליט, אבל אנחנו הגענו לפשרה שצריך לעמוד בה.

אברהם פורז: רבותי, דיברתי עם מנכ"ל משרד התחבורה לפני שכינסתי את הוועדה.

אברהם פורז: הוא חושב שרכבי "אשכול" לא צריכים להיות בתוך הסיפור הזה.

אברהם פורז: לדעתי התקנה מנוסחת בצורה לא נכונה.

אברהם פורז: אנחנו לא צריכים להעסיק קצין בטיחות במקום שאין צורך רק כדי להעמיס על אנשים הוצאות מיותרות.

אברהם פורז: אני מבקש משר התחבורה לקיים בדחיפות דיון במשרדו בקשר לשינוי התקנה.

אברהם פורז: אני מבקש שתעבירו לידיעתו את עמדת הוועדה, שאין שום הצדקה לא עכשיו ואף פעם לכפות על רכבי "אשכול" קציני בטיחות.

אברהם פורז: מדובר על מכוניות חדשות יחסית, שמסיעים אותן נהגים מקצועיים.

אברהם פורז: לא מדובר בנהגים שנוסעים 24 שעות ביממה.

אברהם פורז: זה כמו כלי רכב פרטיים שיש להם משרד שנותן אינפורמציה.

אברהם פורז: אין הצדקה להטיל נטל מיותר בתקופה הזאת ובאופן כללי.

אברהם פורז: התקנה הזאת חריגה מהחוק.

אברהם פורז: היא שימוש לרעה בזכות.

אברהם פורז: היא לא מקדמת בטיחות בדרכים.

אברהם פורז: עד שיתקיים דיון נוסף בוועדה, אני מבקש מכם לא לנקוט שום צעד שמטרתו לכפות על בעלי רכב "אשכול" העסקת קצין בטיחות.

אברהם פורז: אנחנו נברר את כל הסוגייה הזאת בעתיד.

אברהם פורז: אני מבקש מהיועצת המשפטית של משרד התחבורה ליזום את הדיון בהנהלת משרד התחבורה, וברגע שתהיה תשובה לחזור לפה.

אברהם פורז: אם אתם, קציני הבטיחות, לא תדעו לרסן את עצמכם ויסתבר שאתם מעמיסים הוצאות במקום שאין צורך, הכנסת תתקן את כל הדבר הזה.

אברהם פורז: צריך קציני בטיחות במקום שזה תורם, לא במקום שזה לא מוסיף שום דבר, רק איזה משרה למישהו.

אברהם פורז: תודה רבה.